PMIndiaData/PMIndiaSum huggingface dataset:
মসি দিজিতেল রিভোলুসনগী চহি চা অমসুং অনৌবা কুমগী ইনোভেসনগী মতমনিঃ পি.এম. মোদী

প্রধান মন্ত্রী শ্রী নরেন্দ্র মোদীনা হায়খ্রে মদুদি চহি চা অসি এসিয়াগী চহি চা ওইহনবা অসি বিমস্তেক্কী থবক্নি মরমদি মসি মীওইবা অপুনবগী শরুক মঙাগী মনুংদা অমনি অমসুং মসিগী অপুনবা পাঙ্গল অসি জি.দি.পি. ত্রিলিয়ন ৩.৮নি। মহাক্না ঙসি ভিদিও কনফরেন্সকী থোংদা ‘প্রারম্ভঃ স্তার্তঅপ ইন্দিয়া ইন্তর্নেস্নেল সমিৎ’তা ৱা ঙাংখি। প্রধান মন্ত্রীনা হায়খি মদুদি মতিং লৈবা ইনর্জী অসি বঙ্গলাদেশ, ভুতান, নেপাল, শ্রীলঙ্কা, ম্যানমার অমসুং থাইলেন্দগুম্বা বিমস্তেক লৈবাকশিংদা স্তার্তঅপকী লমশিংদা ফংই। প্রধান মন্ত্রীনা হায়খি মদুদি চহি চা অসি দিজিতেল রিভোলুসনগী চহি চানি অমসুং অনৌবা কুমগী ইনোভেসনশিংগী চহি চানি। এসিয়াগী চহি চাসুনি। মরম অদুনা, হায়রিবা মফমশিং অসিদগী তুংলমচৎকী তেক্নোলোজী অমসুং ওন্ত্রপ্রিনরশিংনা লাকপা অসি ঐখোয়গী মতম অসিগী অপাম্বনি। মসিগীদমক্তা, প্রধান মন্ত্রীনা ফোংদোকখি মদুদি তেংবাং পীনবগী ৱাখল্লোন লৈবা এসিয়াগী লৈবাকশিংনা থৌদাং অসি লৌগদবনি অমসুং অমত্তা ওইনা পুন্না থবক তৌমিন্নগদবনি। মহাক্না হায়খি মদুদি লৈবাক অসিদা নাৎকী, সিবিলাইজেসন অমসুং মরীশিংগী মান্নবা লন-থুম লৈরি। ঐখোয়না ঐখোয়গী ৱাখল্লোন, ঐখোয়না খনবশিং অমসুং ঐখোয়গী অফবশিং শরুক য়ামিন্নরি, মরম অসিনা ঐখোয়গী মায় পাকপা অসিসু শিয়র তৌমিন্নগদবনি। প্রধান মন্ত্রীনা হায়খি মদুদি থৌদাং অসি বিমস্তেক লৈবাকশিংনা পুফম থোকই মরমদি ঐখোয়না মালেম অসিগী মীওইবশিংগী শরুক মঙাগী মনুংদা অমগীদমক থবক তৌরি। প্রধান মন্ত্রীনা লমদম অসোমগী নহাশিংগী খাংবা কনবা, ইনর্জী অমসুং লাংতক্নবদা অনৌবা ওইথোকপা য়াবশিং অদু পনখি। মদুনা মরম ওইদুনা, মহাক্না হায়খি মদুদি ২০১৮দা বিমস্তেক সমিৎতা তেক্নোলোজী অমসুং ইনোভেসনগীদমক্তা পুন্না থবক তৌমিন্ননবা হায়খি অমসুং বিমস্তেক স্তার্তঅপ কনক্লেব অমগীদমক হৌদোকখি। প্রধান মন্ত্রীনা হায়খি মদুদি ঙসিগী স্তার্তঅপ ইন্দিয়া ইন্তর্নেস্নেল কনক্লেব অসি মদুগী ৱাশক অদুবু মপুং ফাহনবগী মায়কৈদা থাংজিল্লিবা খোঙথাং অমনি। শ্রী মোদীনা লমদম অসোমদা বিমস্তেক্কী লৈবাকশিংগী মরক্তা শম্নবা অমদি ললোন-ইতিক তৌবগী মরী হেনগৎহন্নবা পায়খৎলিবা খোঙথাংশিংগী মতাংদা পনখি। মহাক্না নীংশিংখি মদুদি দিজিতেল কনেক্তিবিতী হেনগৎহন্নবগীদমক বিমস্তেক্কী মন্ত্রীশিংনা ২০১৮দা ইন্দিয়া মোবাইল কংগ্রেসতা শরুক য়াখি। মতৌ অসুম্না, ঙাকশেল, দিজাস্তর মেনেজমেন্ত, স্পেস, লৌউ-শিংউ অমসুং বিজিনেস অসিনচিংবা লমশিংদা মখা তানা তেংবা পীনরি। প্রধান মন্ত্রীনা থাজবা ফোংদোকখি মদুদি “লমশিং অসিদা অচেৎপা মরী লৈনবনা ঐখোয়গী স্তার্তঅপতা কান্নবা পীগনি মদুনা ভেল্যু ক্রিএসন সাইকল অমদা লমজিংগনি, হায়বদি ইনফ্রাস্ত্রকচর, লৌউ-শিংউ অমসুং ললোন-ইতিক তৌবা অসিনচিংবা লমশিংদা মরী হেন্না চেৎশিলহল্লগনি মদুনা ঐখোয়গী স্তার্তঅপ্তা মতেং পাংগনি।”
মন্ত্রীমন্দলনা হাউজিং অমসুং হ্যুমেন সেতলমেন্তকী লমদা ইনফোর্মেশন অমসুং তেক্নিকেল কোওপরেসন একচেঞ্জ তৌবদা ভারত অমসুং মোরোক্কোগী মরক্তা পীনখিবা য়ানা ৱারোল অদু শক খঙখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হাউজিং অমসুং হ্যুমেন সেতলমেন্তকী লমদা ইনফোর্মেশন অমসুং তেক্নিকেল কোওপরেসন একচেঞ্জ তৌনবা ২০১৯গী ফেব্রুৱরী থাদা ভারত অমসুং মোরোক্কোগী মরক্তা পীনখিবা য়ানা ৱারোল অদু শক খঙখ্রে। য়ানা ৱারোল অসি চৎনহনবনা হাউজিং অমসুং হ্যুমেন সেতলমেন্তকী লমদা লৈবাক অনিগী মরক্তা তেংবাং পীনবা হেঙ্গৎহল্লগনি। শহরশিংনা মায়োক্নরিবা খুদোংচাদবশিং অদু কোকহন্ননবা লৈবাক অনিমক্না তেংবাং পীনগনি। মসিদা মমল হোংনা য়ুম শাবা, ঈশিং ফংহনবা অমসুং সেনিতেসন, অর্বান ত্রান্সপোর্ত অমদি স্মার্ত সিতীজ দিবেলপমেন্ত য়াওরি।
ইস্লামিক রিপব্লিক ওফ ইরানগী ফোরেন মিনিস্তর দা. জাভাদ জাফিরনা প্রধান মন্ত্রী শ্রী মরেন্দ্র মোদীগা উনখিবা

রাইসিনা দাইলোগ ২০২০গীদমক ভারত্তা লাখখিবা দা. মোহম্মদ জাভাদ জাফিরনা ঙসি প্রধান মন্ত্রী শ্রী নরেন্দ্র মোদীগা উনখ্রে। দা. জাফিরবু তরাম্না ওক্লদুনা প্রধান মন্ত্রীনা ন্যু য়োর্কতা পাংথোকখিবা য়ুনাইতেদ নেসন্স জেনরেল এসেমব্লীগী নাকলদা ২০১৯গী সেপ্তেম্বর থাদা রাস্ত্রপতি রৌহানিগা লোয়ননা চিং লেম্না অমসুং থম্মাই শেংনা খন্ন–নৈনখিবা অদু নৌহৌনা নিংশিংখি। মহাক্না ইরানগা লোয়ননা মহাক্কী অচেৎপা অমসুং মরূপ ওইবগী মরীশিংবু দিবেলপ তৌনবা ভারতনা মখাতানা ৱারেপ লৌরিবা অদু অমুক হন্না পনখি। মহাক্না চাবহার প্রোজেক্ততা প্রোগ্রেসকীদমক ভারতকী লীদরশিপ্পু থাগৎপা ফোংদোকখি। ফোরেন মিনিস্তরনা রিজন অসিদা হন্দক্তা দিবেলপ তৌরকখিবশিংদা মহাক্কী মীৎয়েং অদু সেয়ার তৌখি। প্রধান মন্ত্রীনা রিজন অসিদা শান্তি, সেক্যুরিতী অমসুং তংদু লৈতাবদা ভারতকী অকনবা ইহুল অদু পনখি।
মন্ত্রীমন্দলনা ভারত অমসুং জর্মনীগী মরক্তা ওকুপেস্নেল সেফতী এন্দ হেল্থকী লমদা তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং জর্মনীগী মরক্তা ওকুপেস্নেল সেফতী এন্দ হেল্থ (ও.এস.ঐচ.)কী লমদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসি ২০১৮গী নবেম্বর ১৩দা খুৎয়েক পীনখিবনি। কান্নবশিং: হৌজিক ফাওবদা পুন্না থবক তৌমিন্নরিবা অসিনা ইকোনোমিক এক্তিবিতীগী তোঙান তোঙানবা সেক্তরশিংদা ওকুপেস্নেল সেফতী এন্দ হেল্থকী মশক-মওং কয়াদা মোদর্ন ত্রেনিং তেক্নিকশিং অমদি তোলশিং শিজিন্নবদা চাউনা মতেং পাংলি। য়ানা ৱারোল অসিগী মখাদা জর্মন সোসিয়েল এক্সিদেন্ত ইন্সুরেন্স (দি.জি.য়ু.ভি.)না ইন্তর্নেস্নেল সোসিয়েল সেক্যুরিতী এসোসিয়েসন (আই.এস.এস.এ.)গী থোংদা অখন্ননা কন্সত্রক্সন অমসুং মেনুফেকচরিং সেক্তরদা ও.এস.ঐচ.না মায়োক্নরিবশিং থেংনরগনি।
পি.এম.না জুন ১৬তগী ১৭ ফাওবা ধর্মশালাদা চীফ সেক্রেতরীশিংগী অহানবা নেস্নেল কনফরেন্সতা ময়াই তাংবল লৌরদুনা পাংথোক্লগনি

প্রধান মন্ত্রী শ্রী নরেন্দ্র মোদীনা জুন ১৬ অমসুং ১৭, ২০২২দা হিমাচল প্রদেশকী ধর্মশালাদা লৈবা ঐচ.পি.সি.এ. স্তেদিয়মদা অহানবা চীফ সেক্রেতরীশিংগী নেস্নেল কনফরেন্সতা ময়াই তাংবল লৌগনি। মসি কেন্দ্র অমসুং রাজ্য সরকারশিংগী মরক্তা লৈরিবা পার্তনরশিপ অসি মখা তানা মপাঙ্গল কনখৎহন্নবা মাইকৈদা পাইখৎপা মরু ওইবা খোঙথাং অমা ওইরগনি। চীফ সেক্রেতরীশিংগী নেস্নেল কনফরেন্স অসি জুন ১৫দগী ১৭, ২০২২ ফাওবা পাঙথোক্কনি। কেন্দ্র সরকার, রাজ্য/য়ু.তি. পুম্নমক অমসুং দোমেন এক্সপর্তশিংগী মহুৎ শিন্দুনা কনফরেন্স অসিদা মীওই ২০০ হেনবনা শরুক য়াগনি। নুমিৎ হুমনি চুপ্না পাঙথোক্কদবা অসিনা রাজ্যশিংগা লোয়ননা পার্তনরশিপ অসি খুমাং চাউশিন্নবা অমসুং সস্তেন্দ ইকনোমিক গ্রোথতা মীৎয়েং চংগনি। তীম ইন্দিয়া ওইনা থবক তৌদুনা কনফরেন্স অসিনা সস্তেনেবিলিতীগা লোয়ননা হেন্না গ্রোথ লৈনবা, থবক পীনবা, এজুকেসন ফংহন্নবা, ইজ ওফ লিবিং হেনগৎহন্নবা অমসুং লোউ-শিংউদা আত্মনির্ভর ওইনবা চুংশিন্নদুনা খোঙথাং লৌখৎনবা কনফরেন্স অসিনা য়ুম্ফম থোনগনি। কনফরেন্স অসিনা কম্মন দিবেলপমেন্ত এজেন্দা অমা অমসুং মীয়ামগী এস্পিরেসনশিং থুংহন্নবা কোহেসিব এক্সনগী ব্ল্যুপ্রিন্ত শেমগৎনবা অমসুং ইমপ্লিমেন্ত তৌনবা মীৎয়েং থম্লি। কনফরেন্স অসিগী ৱাখল্লোন অমসুং এজেন্দা অসি থা তরুক হেন্না খন্ন-নৈনবগী রাউন্দ ১০০ হেন্না পাঙথোক্লবা মতুংদা শেমখি। কনফরেন্স অসিদা কুপ্না খন্ন-নৈন্নবগীদমক থিম অহুম মশক খঙদোকখি। (i) নেস্নেল এজুকেসন পোলিসী ইমপ্লিমেন্ত তৌবা; (ii) অর্বান গভর্নান্স; অমসুং (iii) ক্রোপ দাইভর্সিফিকেসন অমসুং ওইলসীদশিং, হৱায়শিং অমসুং অতোপ্পা লৌউ-শিংউগী পোত্থোকশিংদা আত্মনির্ভর ওইবা ঙমহনবা। নেস্নেল এজুকেসন পোলিসীগী মখাদা স্কুল অমসুং হায়র এজুকেসন অনিমক্কী মতাংদা খন্নগনু। থিমশিং অসিগী মখাদা রাজ্য/য়ু.তি.শিংদগী খ্বাইদগী ফবা প্রেক্তিস অসি ম্যুচুএল লর্নিংগীদমক কনফরেন্স অসিদা পুথোক্কনি। অখন্নবা জিলাশিংগী নহা ওইরিবা কল্লেক্তরশিংনা প্রজেন্ত তৌবা দেতা বেজ গভর্নান্স য়াওনা মাইপাক্লবা কেস স্তদীশিংগা লোয়ননা হৌজিক ফাওবদা মাইপাকখিবশিংগী মতাংদা খন্ন-নৈনরিবা এস্পিরেস্নেল দিস্ত্রিক্স প্রোগ্রামগী সেসন অমা য়াওগনি। মসিদা ‘আজাদী কা অমৃত মহোৎসব: রোদমেপ তু ২০৪৭’কী অখন্নবা সেসন অমা অমসুং রিদ্যুসিং কমপ্লায়েন্দ বর্দন এন্দ দিক্রিমিনেলাইজেসন ওফ মাইনর ওফেন্সেস ফোর ইজ ওফ দুইং বিজিনেস; স্কিমশিংগী সেচুরেসন কবরেজ ফংনবা অমসুং লাস্ত মাইল দেলিভরী ফংনবা সেন্তর – স্তেৎ কোওর্দিনেসন; পি.এম. গতি শক্তিগী খুত্থাংদা ভারতকী ইনফ্রাস্ত্রকচরদা অওনবা পুরকপা; অমসুং আই.জি.ও.তি. – মিসন কার্ময়োগী ইমপ্লিমেন্ত তৌবা হায়রিবা অহেনবা থিমেতিক সেসন মরি অসিসু য়াওগনি। মুখ্য মন্ত্রীশিং অমসুং রাজ্য অমদি য়ুনিয়ন তেরিতোরী পুম্নমক্কী এদমিনিস্ত্রেতরশিং য়াওদুনা নিতি আয়োগকী গভর্নিং কাউন্সিল মীতিংদা কনফরেন্স অসিগী ফলশিং অদু পুথোক্তুনা খন্নগনি, অসুম তৌবনা অৱাংবা থাকশিংদা পুম্নমক্না য়ান্নদুনা এক্সন প্লান অমা লেপথোকপা ঙমগনি।
বেঙ্কোক্তা প্রধান মন্ত্রীনা ইস্ত এসিয়া অমসুং আর.সি.ই.পি. সমিৎতা শরুক য়াগনি

ঙসি প্রধান মন্ত্রী শ্রী নরেন্দ্র মোদী বেঙ্কোক্তা ইস্ত এসিয়া অমসুং আর.সি.ই.পি. সমিৎতা শরুক য়াগনি। মসিগী মথক্তা মহাক ঙসি নুমিদাং দিল্লীদা হল্লক্ত্রিঙৈ মমাংদা, বেঙ্কোক্তা জাপানগী প্রধান মন্ত্রী সিনজো অবে, ভিয়েতনামগী প্রধান মন্ত্রী ঙুয়েন সুৱান ফুক অমসুং ওস্ত্রেলিয়াগী প্রধান মন্ত্রী স্কোত মোরিসন উনগনি। রিজনেল কমপ্রিহেন্সিব ইকোনোমিক পার্তনরসিপ্তা ভারতকী মন্তিক্নবগী থবকশিং প্রধান মন্ত্রীনা লমজিংগনি। আর.সি.ই.পি. অসি অসিয়ানগী মেম্বর লৈবাক ১০ অমসুং অসিয়ানগা মনীং তম্না ললোন-ইতিক চৎথরিবা ওস্ত্রেলিয়া, চাইনা, ভারত, জাপান, কোরিয়া অমসুং ন্যু জিলেন্দগী মরক্তা লৈনবা ফ্রি ত্রেদ এগ্রিমেন্ত অমনি। ভারতনা আর.সি.ই.পি.দা শরুক য়ানিংদবগী অনীংবা অদু প্রধান মন্ত্রী মোদীনা ফোংদোকখি। বেঙ্কোক পোস্ততা পীখিবা অকুপ্পা ইন্তর্ভ্যু অমদা মহাক্না হায়খি হৌজিক চৎথরিবা আর.সি.ই.পি.গী ৱারী শানবা অসিদা থোং মান্নবা অমা পুরক্কনি হায়না ভারতনা থাজবা থম্লি অমসুং ভারতনা লৈবাক খুদিংমক মাইপাকপা পাম্মি। নাকল খুদিংমক মরম চানা ওইজবা ফংবা, অমসু অমসু কান্নবা ফংবা আর.সি.ই.পি. অমা লৈনবা প্রধান মন্ত্রীনা থাজবা ফোংদোকখি, মসিনা ভারতকী অমসুং চৎমিন্নরিবা পুম্নমক্কী অপাম্বশিংদা ৱারী শান্ননবা তকশিনখি। ললোন-ইতিক, ইনভেস্তমেন্ত, কৈথেল, শেল-থুমগী মতেং পাংনবা, এন্তিলেকচুয়েল প্রোপর্তী অমসুং ই-কমর্স য়াওনা হিরম কয়াদা ২০১২দগী কম্বোদিয়াদা আর.সি.ই.পি. ৱারী শানবা হৌখিবনি।
প্রধান মন্ত্রীনা এম্সতা হান্নগী প্রধান মন্ত্রী শ্রী অতল বিহারী ভাজপেয়ীগী ফিভম য়েংশিনখ্রে

প্রধান মন্ত্রী শ্রী নরেন্দ্র মোদীনা ঙসি এম্সতা হান্নগী প্রধান মন্ত্রী শ্রী অতল বিহারী ভাজপেয়ীগী ফিভম য়েংশিনখ্রে। প্রধান মন্ত্রীনা শ্রী ভাজপেয়ীগী ইমুং মনুংগী মীওইশিংগা ৱারী শানখি। মহাক্না দোক্তরশিংগা উনদুনা শ্রী ভাজপেয়ীগী হকশেলগী মতাংদসু হংখি। শ্রী নরেন্দ্র মোদীনা এম্সতা চাউরাক্না মিনিৎ ৫০ রোম লৈরমখি।
প্রধান মন্ত্রীনা নই দিল্লীদা পাংথোকপা বুদ্ধ জয়েন্তী থৌরমদা শরুক য়াখ্রে

প্রধান মন্ত্রী শ্রী নরেন্দ্র মোদীনা নই দিল্লীগী ইন্দিরা গান্ধী ইন্দোর স্তেদিয়মদা পাংথোকপা বুদ্ধ জয়েন্তীগী থৌরমদা শরুক য়াখ্রে। মহাক্না সংঘ দান খুদোল তমখি। মহাক্না সারনাথকী সেন্ত্রেল ইন্সতিত্যুৎ ওফ হায়র তিবেতান স্তদিজ অমসুং বৌদ্ধ গয়াগী ওল ইন্দিয়া ভিক্ষু সংঘদা বৈশাখ সম্মান প্রশস্তি পত্রসু খুদোল তমখি। প্রধান মন্ত্রীনা শরুক য়াখিবা মীয়ামদা ৱা ঙাংলদুনা হায়খি মদুদি ভারত অসি অমত্তা ঙাইরবা নাৎকী ওইবা লন–থুমগী মফম ওইরি, মসিদা মতিং লৈবা ৱাখল্লোন্না মতম লৈবা খিবিক্তা কান্নবা পীরি। মহাক্না হায়খি মদুদি ভগবান বুদ্ধগী পাউতাকশিংনা লৈবাক কয়াগী মশক শেম্বীখি। মহাক্না হায়খি মদুদি ভারত অসি কৈদৌনুংদসু খৎনবা হৌগনবা লৈবাক অমা ওইখিদে। প্রধান মন্ত্রীনা ভগবান বুদ্ধনা পীবীরম্বা ধর্মসংগগী লম্বী নিপালগী মতাংদা পনখি অমসুং হায়খি মদুদি ঙসি ঐখোয়না মায়োক্নরিবা সমস্যাশিং অসি লম্বী অসিদা চৎচদুনা লোইশিনবা ঙমগনি। প্রধান মন্ত্রীনা হায়খি মদুদি নুংশিবা অমসুং চানবীবগী বুদ্ধগী পাউজেলনা ঙসি মালেম অসিগীদমক্তা অদুক্কী মতিক কান্নবা পীরি। মহাক্না শাফু পীরদুনা হায়খি মদুদি মরম অসিনা, বুদ্ধবু থাজবা মীপুম খুদিংমক্না অসিগুম্বা ফাওরবা ৱাখল্লোন অসিগী মতুং ইন্না মখোয়গী থৌনাশিং অদু তাশিন-খোমজিঞ্জগদবনি। শ্রী নরেন্দ্র মোদীনা হায়খি সরকারনা ভগবান বুদ্ধনা তাকপীরম্বা লম্বীদা চৎচদুনা থৌজালগা লোইননা মীয়ামগীদমক থবক তৌরি। মহাক্না মসিসু হায়খি মদুদি কেন্দ্র সরকারনা ভারতকী নাৎকী ওইবা লন-থুমবু ঙাক-শেন্নবগীদমক পাক-চাউরবা মিৎয়েং অমগা লোইননা থবক পাইখৎলি, মসিদা ভগবান বুদ্ধগা মরি লৈনবা নাৎকী ওইবা লন-থুম অদু য়াওরি। মহাক্না হায়খি মদুদি বৌদ্ধগী অকোইবগীদমক্তা লুপা কোতি ৩৬০গী শেনফম অমগী অয়াবা পীখ্রে। প্রধান মন্ত্রীনা শরুক য়াখিবা মীয়ামদা ২০২২গী অনৌবা ভারত, লৈবাক অসিনা নীং খা তমবা চহি ৭৫ শুরকপদা, মাইকৈ অসোমদা শরুক য়ানবগীদমক্তা পুক্নীং থৌগৎখি। মহাক্না মীপুম খুদিংমক্তা হায়রিবা তাং অদু ফাওবগী মনুংদা মপুং ফাহন্নবগী ৱাশক শকপা ঙমগদবা অদুগুম্বা থবকশিং অদুগী মশক খঙদোক্নবা খঙহনখি।
প্রধানমন্ত্রীনা মেঘালয়গী মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে

প্রধানমন্ত্রী শ্রী নরেন্দ্র মোদীনা মেঘালয়গী মীয়ামদা মখোয়গী স্তেৎহুদ দেনা লাকপদা য়াইফ-পাউজেল পীখ্রে। প্রধানমন্ত্রীনা হায়খি, “ঐনা মতম পুম্নমক্তা মেঘালয়গী মীয়ামগী মীনুংশি ফংজদুনতা লাক্লি। রাজ্যগী মহৌষাগী ফজবা অসি পুক্নীং শুমহৎনীংঙাইনি। ঐনা মেঘালয়গী মীয়াম্না নাদ-য়েক্তনা, নুংঙাই য়াইফনা পান্নবা ঈশ্বরদা থৌনীজরি।”
গুদ ফ্রাইদে অসিনা যিশু খৃস্তকী অৱা-অনা থেংনখিবা অমসুং কৎথোকখিবা কয়া অমা নিংশিংহল্লি: পি.এম.

প্রধান মন্ত্রী শ্রী নরেন্দ্র মোদীনা, যিশু খৃস্তপু মিনুংশিগী অমত্তা ঙাইরবা অবতার অমা ওইনা নিংশিংখ্রে। গুদ ফ্রাইদে অসিদা মেসেজ অমা পীরদুনা শ্রী মোদীনা ত্বীত তৌখি মদুদি, “গুদ ফ্রাইদে অসিনা যিশু খৃস্তকী অৱা-অনা থেংনখিবা অমসুং কৎথোকখিবা কয়া অমা নিংশিংহল্লি মিনুংশিগী অমত্তা ঙাইরবা অবতার অমা ওইনা মহাক্না লৈত-লায়র কয়া অমদা মতেং পাংই অমসুং অনাবাশিংবু লায়েংবী”।
প্রধান মন্ত্রীনা বারাবাঙ্কীগী পুর্বাঞ্চল এক্সপ্রেসৱেগী লম্বীদা থোকপা এক্সিদেন্ততা মীওই কয়াগী পুন্সি মাঙবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা বারাবাঙ্কীগী পুর্বাঞ্চল এক্সপ্রেসৱেগী লম্বীদা থোকপা এক্সিদেন্ততা মীওই কয়াগী পুন্সি মাঙবদা নুংঙাইতবা ফোংদোকখ্রে। মহাক্না অশোক অপনশিংনা অথুবা মতমদা ফগৎলক্নবা থৌনিবগা লোয়ননা লোকেল এদমিনিস্ত্রেসন্না পাংফম থোকপা মতেং পুম্নমক পাংলি হায়খ্রে। প্রধান মন্ত্রী ওফিসনা অসুম্না ত্বীত তৌখি: “বারাবাঙ্কীগী পুর্বাঞ্চল এক্সপ্রেসৱেগী লম্বীদা থোকপা এক্সিদেন্ততা মীওই কয়াগী পুন্সি মাঙবদা নুংঙাইতবা ফাওই। পুন্সি মাঙখ্রবা মীওইশিংগী অনকপা ইমুং-মনুংগী অৱাবদা ঐহাক্না শরুক য়ারি। লোয়ন-লোয়ননা, অশোক অপনশিংনা অথুবা মতমদা ফগৎলক্নবা থৌনিজরি। রাজ্য সরকারগী মিৎয়েং মখাদা লোকেল এদমিনিস্ত্রেসন্না পাংফম থোকপা মতেং পুম্নমক পাংলি”।
প্রধান মন্ত্রীনা সির্মৌরগী খুদোংথীবা থৌদোক অমদা লৈখিদবশিংগীদমক অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা হিমাচল প্রদেশকী সির্মৌরগী খুদোংথীবা থৌদোক অমদা লৈখিদবশিংগীদমক অৱাবা ফোংদোকখ্রে। মহাক্না অশোকপশিংগীদমকসু থৌনিখ্রে। ক্ষেত্রীপুরোন ওইনা লুপা লাখ ২ অমমদা লৈখিদ্রবশিংগী ইমুং-মনুংদা পি.এম.এন.আর.এফ.তগী পীরগনি। অশোকপশিংদা লুপা ৫০,০০০ পীরগনি হায়না পি.এম.ও. ত্বীত অমদা প্রধান মন্ত্রীনা হায়খি। ত্বীত অসিনা হায়রি: "হিমাচল প্রদেশকী খুদোংথীবা থৌদোক অমদা লৈখিদবশিংগীদমক নুঙাইজদে। লৈখ্রিদবশিংগী ইমুংগী অৱাবদা শরুক য়াজরি অমসুং অশোকপশিংগীদমক থৌনিজরি। ক্ষেত্রীপুরোন ওইনা লুপা লাখ ২ অমমদা লৈখিদ্রবশিংগী ইমুং-মনুংদা পি.এম.এন.আর.এফ.তগী পীরগনি। অশোকপশিংদা লুপা ৫০,০০০ পীরগনি: পি.এম. মোদী”।
অয়োধ্যা ৱায়েলগী ৱারেপ্তা ইংনা অমসুং নুংশিননা লৈমিন্ননবা প্রধান মন্ত্রীনা হায়রি

ঙসি অয়োধ্যা ৱায়েলগী ৱারেপ্তা ইংনা অমসুং নুংশিননা লৈমিন্ননবা প্রধান মন্ত্রী নরেন্দ্র মোদীনা হায়রি। প্রধান মন্ত্রীনা হায়খি, “ইকায়খুম্নরবা সুপ্রিম কোর্তনা অয়োধ্যা ৱাথোক্কী মতাংদা মসিনা ৱারেপ পীরে। ৱারেপ অসি কনাগুম্বা অমগী মাইপাকপা নৎত্রগা মাইথিবা ওইনা উরোইদবনি। রাম ভক্তি নৎত্রগা রহিম ভক্তি ওইগেরা, ঐখোয়না রাস্ত্রা ভক্তি মপাঙ্গল কনখৎহনগদবনি। ইং-তপ্পা অমসুং নুংশিননা লৈমিন্নবা ওইরসনু! সুপ্রিম কোর্তকী অয়োধ্যা ৱারেপ অসি শিংথাবা য়াবা অমনি মরমদি য়ানদবা অমা আইনগী মতুংইন্না মরুপ-মপাং ওইনা লোইশিনবা য়াই হায়বা উৎলে। মসিদা ঐখোয়গী জুদিসিয়ারিগী মনিংতম্বা, অরোন-অথুপ লৈতবা অমসুং তুংগী উবা ঙম্বা অদু অমুক হন্না উৎলে। মসিনা আইনগী মমাংদা খুদিংমক চপ মান্নৈ হায়বা ময়েক শেংনা উৎলে। চহি কয়া য়েৎনদুনা লাক্লবা ৱাফম অমা আইন্না মরুপ-মপাং ওইনা লোইশিল্লে। নাকল খুদিংমক, ৱাখল্লোন খুদিংমক মখোয়গী অনিংবশিং ফোংদোক্নবা মতম অমসুং খুদোংচাবা মতিক চানা পীরে। মসিগী ৱারেপ অসিনা জুদিসিয়ারিগী থবক্ত মীয়াম্না থাজবা হেনগৎহল্লগনি। ঙসিগী ৱারেপ অসিদা ভারতমচা ক্রো ১৩৯না ইংনা অমসুং তপ্না লৈরিবা অসিনা ভারতনা ইংনা লৈমিন্নবদা থাজবা অদু উৎলে। মসিগী অপুনবগী ৱাখল্লোল অসিনা ঐখোয়গী লৈবাক্কী চাউখৎপগী লম্বীদা থৌনা পীবা ওইরসনু। ভারতমচা খুদিংমক থৌনা লৈবা ওইরসনু”।
প্রধান মন্ত্রীনা হয়েং গ্রেতর নোইদাদা চাউখৎ-থৌরাংগী প্রোজেক্ত কয়া মায়খুম হাংদোক্কনি

প্রধান মন্ত্রী শ্রী নরেন্দ্র মোদী হয়েং ২০১৯গী মার্চ ৯দা উত্তর প্রদেশকী গ্রেতর নোইদাদা চৎকনি। মহাক্না গ্রেতর নোইদাগী পন্দিৎ দীনদয়াল উপাধ্যায় ইন্সতিত্যুৎ ওফ আর্কিওলোজীদা চাউখৎ-থৌরাংগী প্রোজেক্ত কয়া অমা হৌদোক্কনি। প্রধান মন্ত্রীনা পন্দিৎ দীনদয়াল উপাধ্যায় ইন্সতিত্যুৎ ওফ আর্কিওলোজী শঙ্গাবগী খুদম ওইনবা প্লেক মায়খুম হাংদোক্কনি। মহাক্না কেম্পস মনুংদা পন্দিৎ দীনদয়াল উপাধ্যায়গী মীতম মায়খুম হাংদোক্কনি। পন্দিৎ দীনদয়াল উপাধ্যায় ইন্সতিত্যুৎ ওফ আর্কিওলোজী অসি আর্কিওলোজী সর্ভে ওফ ইন্দিয়া (এ.এস.আই)গী মখাদা নোলেজ পার্ক-II, গ্রেতর নোইদাদা লিংখৎলি। প্রধান মন্ত্রীনা নোইদা সিতী সেন্তর – নোইদা ইলেক্ত্রোনিক সিতী মেত্রোগী সেক্সন হৌদোক্কনি। কিলোমীতর ৬.৬ শাংবা সেক্সন অসি দিল্লী মেত্রোগী ব্লু লাইনগী এক্সতেন্সন অমনি। প্রধান মন্ত্রীনা থর্মেল পাৱর প্লান্ত অনিগী উরেপ–উয়ুংসু তমগনি। মদুগী মনুংদা অমদি উত্তর প্রদেশকী বুলন্দশহর জিলাগী খুর্জাদা মেগা ৱাৎ ১৩২০গী সুপর থর্মেল পাৱর প্রোজেক্তনি। খুর্জা সুপর থর্মেল পাৱর প্রোজেক্ত অসি সুপরক্রিতিকেল তেক্নোলোজীদা য়ুমফম ওইগনি অমদি অমমমদা মেগা ৱাৎ ৬৬০গী কেপাসিতী ওইবা য়ুনিৎ অনি লৈগনি। খুর্জা প্লান্তনা নোর্দন রিজনগী অখন্ননা উত্তর প্রদেশকী পাৱর দিফিজিৎকী ফিভম ত্রান্সফোর্ম তৌরগনি অমদি উত্তরাখন্দ, রাজস্থান, হিমাচল প্রদেশ অমসুং দিল্লী অসিনচিংবা রাজ্যশিংদা কান্নহল্লগনি। অনিশুবা অসিনা বিহারগী বুক্সারদা মেগা ৱাৎ ১৩২০গী থর্মেল পাৱর প্লান্তনি। বুক্সার থর্মেল পাৱর প্লান্ত অসি ভিদিও লিঙ্ককী খুত্থাংদা হৌদোক্কনি। বুক্সার থর্মেল পাৱর প্লান্ত অসি সুপরক্রিতিকেল তেক্নোলোজীদা য়ুমফম ওইগনি অমদি অমমমদা মেগা ৱাৎ ৬৬০গী কেপাসিতী ওইবা য়ুনিৎ অনি লৈগনি। বুক্সার প্লান্তনা বিহার অমসুং ইস্তর্ন রিজন্দা পাৱর দিফিজিৎকী ফিভম ত্রান্সফোর্ম তৌরগনি। তুংদা প্রধান মন্ত্রীনা মীয়ামগী মীফম অমদা ৱা ঙাংগনি।
প্রধান মন্ত্রীনা মীয়ামদা মহাবির জয়ন্তীগী য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা মহাবির জয়ন্তীগী য়াইফ পাউজেল পীখ্রে। শ্রী মোদীনা ভগবান মহাবিরগী মগুন লৈরবা পাউতাক কয়া, মরু ওইনা শান্তি, মীনুংশি খঙবা অমসুং নুংশি-চান্ননা লৈমিন্নবগী পাউতাক নীংশিংখি। প্রধান মন্ত্রীনা অসুম্না ত্বীত তৌখিঃ “মহাবির জয়ন্তীগী শেংলবা নুমিৎ অসিদা য়াইফ পাউজেল পীজরি। ভগবান মহাবিরগী মমল নাইদ্রবা পাউতাক অমসুং জীব দয়াদা মিৎয়েং চঙবনা ৱায়েল চুম্বা অমসুং নুংশি চান্ননা লৈবা খুন্নাই অমা শেম্বদা তেংবাংগনি। ভগবান মহাবিরগী থৌজালনা ঐখোয়গী খুন্নাইদা শান্তি অমসুং নুংশি-চান্ননা লৈবগী ইথিলবু অমুক্কা হেন্না হেনগৎহনবা ওইরসনু”।
মন্ত্রীমন্দলনা দেন্তিস্ত (এমেন্দমেন্ত) বীল, ২০১৭ হৌদোকপদা অয়াবা পীখ্রে

প্রধানমন্ত্রীশ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা দেন্তিস্ত (এমেন্দমেন্ত) বীল, ২০১৭ সংসদতা পুথোকপগী অয়াবা পীখ্রে মদু দেন্তিস্ত এক্ত, ১৯৪৮ (১৯৪৮গী ১৬)দা লেজিস্লেতিব দিপার্তমেন্তনা তৌবা মথৌ তাবা এমেন্দমেন্ততা য়ুমফম ওইগনি। এমেন্দমেন্ত অসিনা কান্নদবশিং হন্থহল্লগনি। এমেন্দমেন্ত তৌখিবা ক্লোজশিং অদু দেন্তিস্ত এক্ত, ১৯৪৮গী প্রোবিজনশিংদা অসিগুম্বা অখন্নবা মোদিফিকেসনশিংগা মরি লৈনৈঃ ১. সেক্সন ৩গী ক্লোজ (এফ)কী মখাদা ভারতকী দেন্তেল কাউন্সিগী মেম্বরশিপকী মতাংদা অমসুং ২. হায়রিবা এক্ত অসিগী সেক্সন ২৩গী ক্লোজ (বি) অমসুং সেক্সন ২১গী ক্লোজ (বি)গী মখাদা রাজ্য অমসুং অপুনবা রাজ্যগী দেন্তেল কাউন্সিলগী মেম্বরগী মতাংদা। য়ুম্ফম লৈরিবা এক্ত অসিগী মখাদা ভারতকী দেন্তেল কাউন্সিলদা কেন্দ্র সরকারগী নোমীনি ওইনা পার্ত বিদা রেজিস্তার তৌরবা দেন্তিস্তশিংগী মীহুৎ অমসুং রাজ্য/অপুনবা রাজ্য দেন্তিস্ কাউন্সিলদা পার্ত বিদগী মীহুৎ মরি/অনি খনবা মথৌ তাই। অদুম ওইনমক মসি মরি লৈনবদি ওইদ্রে। মখোয়গী মীহুৎ ওইবগী প্রোবিজনশিংগী মশিং য়াম্বা অদু হন্থহনবদা মিয়েং থম্বা কেন্দ্র সকারনা অদুগুম্বা কান্নদ্রবা প্রোবিজনশিং লোইশিন্নবা ৱারেপ লৌরে মসিনা মখোয়গী মীহুৎ ওইবা অদু তুংদা তঙাই ফদবা ওইহল্লোই।
মন্ত্রীমন্দলনা এন.তি.পি.সি. লিমিতেদকী অন্দর কন্সত্রক্সন প্রোজেক্তশিংদগী হোম স্তেতশিংদা পাৱরগী এলোকেসন হেঙ্গৎহন্নবা হায়জরকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা তেলঙ্গনা সরকারদা এন.তি.পি.সি. লিমিতেদকী তেলঙ্গনা সুপর থর্মেল পাৱর প্রোজেক্ত (৪০০০ মেগা ৱাৎ)তগী জেনরেৎ তৌরিবা অদুগী চাদা ৮৫ অমসুং ঝারখন্দগী রাজ্য সরকারদা এন.তি.পি.সি. লিমিতেদকী সবসিদরী কম্পেনী অমা ওইরিবা পাত্রাতু বিদ্যুৎ উতপাদন নিগম লিমিতেদ (পি.ভি.য়ু.এন.এল.)গী পাত্রাতু থর্মেল পাৱর স্তেসন (৪০০০ মেগা ৱাৎ)দগী পাৱর চাদা ৮৫ এলোকেৎ তৌনবা মিনিস্ত্রী ওফ পাৱরনা হায়জরকপদা অয়াবা পীখ্রে। শন্দোকপা ৱাফম: প্রোজেক্ত অনিমক ফেজ অনিদা শেমগৎকনি। তেলঙ্গনা সুপর থর্মেল পাৱর প্রোজেক্ত পেদ্দাপল্লী জিলাগী রামাগুন্দমদা শারগনি অমসুং পত্রাতু সুপর থর্মেল পাৱর স্তেসন ঝারখন্দগী রামগর জিলাগী পত্রাতুদা শারগনি। তি.এস.তি.পি.পি. গী অহানবা ফেজদা অমমমদা ৮০০ মেগা ৱাৎকী য়ুনিৎ অনি অমদি অনিশুবা ফেজদা, অমমমদা ৮০০ মেগা ৱাৎকী য়ুনিৎ অহুম মনুং চনগনি। পাত্রাতু থর্মেল পাৱর স্তেসন (পি.তি.পি.এস.)দা অহানবা ফেজদা অমমমদা ৮০০ মেগা ৱাৎকী য়ুনিৎ অহুম অমদি অনিশুবা ফেজদা অমমমদা ৮০০ মেগা ৱাৎকী য়ুনিৎ অনি মনুং চনগনি। অন্ধ্র প্রদেশ রিওর্গনাইজেসন এক্ত, ২০১৪না এক্ত অসিগী তরাহুমদোই শুবা সেদ্যুলদা পল্লিবা অদুম্না তি.পি.সি.না মহুৎ শিলহৌবা রাজ্য তেলঙ্গনাদা ৪০০০ মেগা ৱাৎ পাৱর ফেসিলিতী অমা লিংখৎনবা অয়াবা পীরি। পি.তি.পি.এস. এক্সপান্সন প্রোজেক্ত (৪০০০ মেগা ৱাৎ)তগী চাদা ৮৫ পাৱর এলোকেসন তৌবা অসি পি.তি.পি.এস.কী ৪০০০ মেগা ৱাৎ কেপাসিতী এক্সপান্সনগীদমক ঝারখন্দ সরকার অমসুং এন.তি.পি.সি. লিমিতেদকী মরক্তা পাংথোকখিবা জোইন্ত ভেঞ্চর এগ্রীমেন্তা মরুওইবা কন্দিসন ওইখি। হৌজিক্কী ওইনা প্রোজেক্ত অনিমক্কী ফেজ-১ শেমগৎ শাগৎলি। তেলঙ্গনা সুপর থর্মেল পাৱর প্রোজেক্ত অসি ২০২০-২০২১গী অহুমশুবা ক্বাতরদা কম্মিসন তৌবা য়ারি। ইনভেস্তমেন্ত এপ্রুবেল দেতেদ ২৯.০১.২০১৬গী মতুং ইন্না তেলঙ্গনা সুপর থর্মেল পাৱর প্রোজেক্ত (তি.এস.তি.পি.পি.)কী ইন্দিকেতিব কমপ্লিসন কোস্ত অসি লুপা কোতি ১১৮১১.২৬নি মদুগী মনুংদা ২০১৮গী মার্চ ফাওবদা লুপা কোতি ১৮৪৯ চাদিং তৌখ্রে। মখা তারকপদা, পত্রাতু সুপর থর্মেল পাৱর স্তেসনগী ফেজ-১ ২০২২-২০২৩গী মরিশুবা ক্বাতরদা কম্মিসন তৌবগী থাজবা থম্লি। ইনভেস্তমেন্ত এপ্রুবেল তাং ৩০.১০.২০১৭কী মতুং ইন্না পি.তি.পি.এস. এক্সপান্সন প্রোজেক্তকী ইন্দিকেতিব কমপ্লিসন কোস্ত অসি লুপা কোতি ১৮৬৬৮নি মদুগী মনুংদা ২০১৮গী মার্চ ফাওবদা লুপা কোতি ২৪৭.৬৬ চাদিং তৌখ্রে। শাফু: তি.এস.তি.পি.পি.দগী তেলঙ্গনা রাজ্যদা অহেনবা পাৱর এল্লোকেসন তৌবনা মহুৎ শিলহৌবা রাজ্যগী খোংজেল অমসুং তুং কোইবা চাউখৎ-থৌরাংগীদমক অন্ধ্র প্রদেশ রিওর্গনাইজেসন এক্তকী তরাহুমদোইশুবা সেদ্যুলদা পল্লিবা অদুম্না কেন্দ্র সরকারনা দরকার লৈবা খোংথাংশিং শোয়দনা পায়খৎলগনি। পি.তি.পি.এস.তগী ঝারখন্দ রাজ্যদা অহেনবা পাৱর এল্লোকেসন তৌবনা রাজ্য অসিগী মৈগী অৱাৎপা লৈরিবা অদু মেন্সিনবদা মতেং ওইরগনি। মসিনা মীপুম খুদিংমক্তা মৈ ফংহন্নবগী মায়কৈদা সরকারগী মিসন অদু লায়থোকহল্লগনি।
প্রধান মন্ত্রীনা হেমবতী নন্দন বহুগুনাগী নীংশিং খুদম পোস্তেজ স্তাম্প ফোংদোকখ্রে

প্রধান মন্ত্রী শ্রী নরেন্দ্র মোদীনা ঙসি উত্তর প্রদেশকী হান্নগী মুখ্য মন্ত্রী লৈখিদ্রবা শ্রী হেমবতী নন্দন বহুগুনাগী নীংশিং খুদম ওইবা পোস্তেজ স্তাম্প অমা ফোংদোকখ্রে। থৌরম অদুদা ৱা ঙাংলদুনা প্রধান মন্ত্রীনা শ্রী বহুগুনাবু দেমোক্রেতিক ভেল্যুশিংদা ৱাশক চেৎপা লুচিংবা অমা ওইনা শিংথাখি। শ্রী বহুগুনা অসি মহাত্মা গান্ধী, অচার্য় বিনোবা ভাবে, অচার্য় নরেন্দ্র দেব, রাম মনোহর লোহিয়া অমসুং চন্দ্রশেখর আজাদ য়াওনা তোঙান তোঙানবা লুচিংবা কয়ানা পুক্নীং থৌগৎপীখি হায়না মহাক্না ফোংদোকখি। মহৈ মশিংগী লমদা অমসুং লৈবাক অসিগী চীংগী লমদমশিং চাউখৎহনবদা বহুগুনানা লৌরমবা থৌদাংশিং অদুসু প্রধান মন্ত্রীনা মচা খায়না পনখি। থৌরম অদুদা কম্যুনিকেসনগী রাজ্য মন্ত্রী (আই সি), শ্রী মনোজ সিনহাসু শরুক য়াখি। থৌরম অদুদা শ্রী বিজয় বহুগুনা অমসুং দা. রিতা বহুগুনা য়াওনা শ্রী হেমবতী নন্দনগী ইমুং মনুংসু শরুক য়াখি।
মন্ত্রী-মন্দলনা হেল্থ রিসর্চ তৌবগী লমদা ভারত অমসুং নেপালগী মরক্তা লৈরিবা এম.ও.য়ু.দা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলদা মথং শিৎনা ২০২০গী নভেম্বর ১৭ অমসুং ২০২১গী জনুৱারী ৪দা ভারতকী ইন্দিয়ন কাউন্সিল ওফ মেদিকেল রিসর্চ (আই.সি.এম.আর.) অমসুং নেপালগী নেপাল হেল্থ রিসর্চ কাউন্সিল (এন.ঐচ.আর.সি.)গী মরক্তা খুৎয়েক পীনখিবা মেমোরেন্দম ওফ অন্দরস্তেন্দিং (এম.ও.য়ু.) অমগী মতাংদা খঙহনখ্রে। এম.ও.য়ু. অসিগী পান্দমদি ক্রোস-বোর্দরগী হেল্থ ইসুশিং, অয়ুর্বেদ/ত্রেদিস্নেল মেদিসিন অমসুং হীদাক্তা কান্নরবা পাম্বীশিং, অইং-অশাগী খলদা অহোংবা লাকপা অমসুং হকশেল, লৌনগনদবা লাইনাশিং, মেন্তেল হেল্থ, মীশিংদা য়ুম্ফম ওইবা কেন্সর রেজিস্ত্রী, ত্রোপিকেল দিজিজশিং (দেঙ্গী, চিকনগুনিয়া, মেলরিয়া, জে.ই. অসিগুম্বা ভেক্তর বোর্ন দিজিজশিং), ইনফ্লুয়েঞ্জা, ক্লিনিকেল ত্রাইএল রেজিস্ত্রী, হেল্থ রিসর্চ ইথিকশিং, লৌশিং, স্কিল তুলশিং অমসুং ফেল্লোশিং এক্সচেঞ্জ তৌবগী খুত্থাংদা কেপাসিতী বিল্দিং তৌবা, অমসুং হেল্থ রিসর্চকী মরী লৈনবা খুৎলাইশিং, গাইদলাইনশিং, প্রোতোকলশিং অমসুং খ্বাইদগী ফবা প্রেক্তিসশিং শিজিন্নদুনা কোল্লাবোরেসন তৌবা অসিগুম্বা নাকল অনিমক্কী কান্নবা পুরক্কদবা অপুনবা রিসর্চকী থবক-থৌরমশিংদা চুংশিন্নবা অসিনি। এম.ও.য়ু. অসিগী মখাদা মখোয়গী লৈবাক্তা পাঙথোক্কদবা অয়াবা পীখ্রবা রিসর্চকী মচাকশিং অদু পার্তী খুদিংমক্না শেন্থং পীথগদবনি নত্ত্রগা থর্দ পার্তী ফন্দিংগীদমক পুন্না এপ্লাই তৌবা য়াই। অয়াবা পীখ্রবা কোল্লাবোরেতিব প্রোজেক্তশিং অসিগী মখাদা সাইন্তিস্তশিং এক্সচেঞ্জ তৌনবগীদমক থারিবা পার্তী অদুনা চৎলিবা সাইন্তিস্তশিং অদুগী ত্রাবেল তৌবগী শেনফম পুথোক্কদবনি অমরোমদা ওক্কদবা পার্তী অদুনা সাইন্তিস্ত/রিসর্চর অদুগী লৈফম চাফম অমসুং লৈবগী চাদিংশিং অদুসু পুথোক্কদবনি। মতম অদুদা ফংবা ফন্দশিগী মতুং ইন্না মতম মতমগী ওইনা ৱর্কশোপশিং/ঈফমশিং অমসুং রিসর্চ প্রোজেক্তশিংগী ফন্দ পীবগী ৱারেপ লৌগনি। থবক-থৌরম পুম্নমক অসি ইমপ্লিমেন্ত তৌনবা অমসুং পাঙথোক্নবা শিল-লাংবশিং অসি থবক-থৌরম অসি পাঙথোক্তিঙৈ মাংওইননা পার্তীশিংদগী অয়াবা লৌগদবনি।
প্রধান মন্ত্রী শ্রী নরেন্দ্র মোদী অমসুং কতার রাজ্যগী অমীর শৈখ তমিম বিন হামদ অল-থানীগা ফোন্দা ৱারী শান্নখ্রে

প্রধান মন্ত্রী শ্রী নরেন্দ্র মোদীনা ঙসি কতার রাজ্যগী হিজ হাইনেস অমীর শৈখ তমিম বিন হামদ অল-থানীলগা লোইননা কতারগী মীয়ামদা মরূপ মপাং ওইবা মওংদা ইদুল ফীতরগী য়াইফ-পাউজেল পীনবগীমক্তা ফোন্দা ৱারী শানখ্রে। প্রধান মন্ত্রীনা কোবিদ-১৯ থোক্লিবা মতম অসিদা ভারতকী নাগরিকশিংবু শোইদবা মওংদা অমীরগী হিজ হাইনেসনা য়াইফনবা তৌবীখিবা অদুগীদমক হরাও তয়াম্না থাগৎপা ফোংদোকখি। মদুগী পাউখুম ওইনা হিজ হাইনেস অমীরনা ভারতকী মীওই কাংলুপশিংনা কতারদা লৌখিবা থৌদাং, মরুওইনা ভারতকী হেল্থ ৱার্করশিংনা লৌরিবা থৌদাং অদুদা থাগৎপা ফোংদোকখি। হৌজিক্কী ওইরিবা ফীভম অসিদা প্রধান মন্ত্রীনা ভারতকী থৌ পুরিবশিংনা তঙাই ফদনা চংবা পোৎলমশিং ভারত্তগী কতার তান্না পুবদা অপনবা অমত্তা লৈহন্দনবা হোৎনবীখিবা অদু থৌইদোক হেন্দোক্না পল্লদুনা হায়খি। প্রধান মন্ত্রীনা হিজ হাইনেস অমীরবু লাক্কদৌরিবা মহাক্কী ৪০শুবা মপোক নুমিৎকী ওইনা মখা তানা হকচাং ফনা অমসুং মায় পাক্না লৈনবা য়াইফ-পাউজেল পীখি।